armvectores/hy_wikipedia_2023 huggingface dataset:
Ֆրանցիշկա Արնշտայնովա

Ֆրանցիշկա Արնշտայնովա (լեհ.՝ Franciszka Arnsztajnowa, փետրվարի 12, 1865(1865-02-12), Լյուբլին, Լյուբլինի գավառ, Լուբլինի նահանգ, Լեհական թագավորություն, Ռուսական կայսրություն - 1942, Տրեբլինկա, Kosów Lacki, Gmina Kosów Lacki, Powiat sokołowski, Մազովեցի վոյեվոդություն, Լեհաստան), հրեական ծագման լեհ բանաստեղծուհի և թարգմանչուհի։ Լյուբլինի գրողների միության հիմնադիրներից մեկն է։ 
Ֆրանսիացի փիլիսոփա Էմիլ Մեյերսոնի քույրն է։


== Կենսագրություն ==
Ֆրանցիշկա Արնշտայնովան ծնվել է 1865 թվականի փետրվարի 12-ին, Լյուբլինում, հրեացի բանկիրի, Լյուբլինի վարկային ընկերության նախագահ Բեռնարդ (Բերկա) Մեյերսոնի և գրող Մալվինա (Մալկի) Մեյերսոնի ընտանիքում։ Ֆրանցիշկա Արնշտայնովան Լյուբլինի ռաբբի Ազրիել Գորովիցի թոռնուհին էր։ Լյուբլինի կանանց գիմնազիան ավարտելուց հետո Բեռլինում բնական գիտություններ է ուսումնասիրել։ Վերադառնալուց հետո Ֆրանցիշկա Արնշտայնովան ամուսնու հետ զբաղվում էր բարեգործական և հասարակական գործունեությամբ։ 1934 թվականին բնակություն է հաստատել Վարշավայում։
Ֆրանցիշկա Արնշտայնովայի մահվան ճշգրիտ ամսաթիվը հայտնի չէ, ենթադրաբար նա մահացել է 1942 թվականի օգոստոսին, Տրեբլինկա համակենտրոնացման ճամբարում։


== Ստեղծագործություն ==
1895 թվականին Ֆրանցիշկա Արնշտայնովան հրատարակել է իր առաջին բանաստեղծական «Poezje» ժողովածուն։ Ավելի ուշ համագործակցել է Ժոզեֆ Չեխովիչի հետ, որի հետ հիմնել է Լյուբլինի գրողների միությունը։
Իր աշխատանքները հրատարակել է «Życie», «Kurier Polski», «Kurier Warszawski», «Kłosy», «Tygodnik Ilustrowany», «Głos», «Sfinks» и «Ateneum» պարբերականներում։
Զբաղվել է Ռեդյարդ Քիփլինգի, Հերբերտ Ուելսի և Վիլյամ Սոմերսեթ Մոեմի ստեղծագործությունների լեհերեն թարգմանությամբ։


== Ստեղծագործություններ ==
«Poezje» ժողովածու (1985 թվական)
«Poezje» ժողովածու (1899 թվական)
«Archanioł jutra» ժողովածու (1924 թվական)
«Odloty» ժողովածու (1932 թվական)
«Stare kamienie» ժողովածու (1934 թվական) (Յուզեֆ Չեխովիչի հետ միասին)


== Հիշատակ ==
Լյուբլինում Զլոտա փողոցի թիվ 2 տան վրա տեղադրված է Ֆրենցիշկա Արնշտայնովայի հուշատախտակ։ Նա ապրել է այս տանը 1899-1934 թվականներին։


== Ծանոթագրություններ ==


== Գրականություն ==
Feliks Araszkiewicz, Refleksy literackie: studja, szkice, notatki, Lublin, Towarzystwo Przyjaciół Nauk w Lublinie, 1934, стр. 113—121.
Ewa Łoś, Franciszka Arnsztajnowa, 1865—1942, Lublin, Muzeum Lubelskie, Oddział im. Józefa Czechowicza, 1988.
Michał Domański, entry s.v. «Arnsztajnowa», in: Słownik biograficzny miasta Lublina, vol. 1, ed. T. Radzik, et al., Lublin, Wydawnictwo Uniwersytetu Marii Curie-Skłodowskiej, 1993, стр. 15. ISBN 8322705646.


== Արտաքին հղումներ ==
Հուշատախտակը Լյուբլինում
Գրողի լուսանկարը քրոջ և եղբոր հետ
Արնշտայնովայի լուսանկարները
Արնշտայնովան գրողների խմբի հետ
Franciszka Arnsztajnowa 1865—1942(լեհ.)
Frania (Franciszka Arnsztajnowa — lubelska poetka)(լեհ.)
Franciszka Arnsztajnowa (1865–1942)(լեհ.)
Մարենե

Մարենե  (իտալ․՝ Marene) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 2862 մարդ (2008 թվականի տվյալներով)։ Բնակչության խտությունը 102մարդ/կմ²։ Տարածքը՝ 28 կմ²։ Փոստային ինդեքս՝ 12030։ Հեռախոսային կոդ՝ 12030։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար՝ 0172 742029
Էլեկտրոնային հասցե՝ segreteria@comune.marene.cn.it
Գլխավոր կայք՝ http://www.comune.marene.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քրիս Համֆրիս

Քրիս Նաթան Համֆրիզ (անգլ.՝ Kris Nathan Humphries, փետրվարի 6, 1985(1985-02-06), Մինեապոլիս, Մինեսոտա, ԱՄՆ), ամերիկացի նախկին բասկետբոլիստ, ծանր հարձակվող։ Հանդես է եկել Բասկետբոլի ազգային ասոցիացիայում (NBA)։
Եղել է հեռուստատեսային դեմք Քիմ Քարդաշյանի թվով երկրորդ ամուսինը։


== Տես նաև ==
2004 թ. NBA դրաֆթ


== Ծանոթագրություններ ==


== Արտաքին հղումներ ==
Պաշտոնական կայք Archived 2013-11-04 at the Wayback Machine.(անգլ.)
43 (թիվ)

43 (քառասուներեք), բնական թիվ է


== Աստղագիտության մեջ ==
43 կարգային թիվն է կրում Արիադնե աստերոիդը


== Քիմիայում ==
43-ը Տեխնեցիումի ատոմային թիվն է


== Այլ բնագավառներում ==
43-ը Ֆրանսիայի Վերին Լուար դեպարտամենտի կարգային թիվն է


== Տես նաև ==
43-րդ հարավային զուգահեռական
43-րդ հյուսիսային զուգահեռական


== Արտաքին հղումներ ==
Ջոն Ռեյ

Ջոն Ռեյ (անգլ.՝ John Ray, մինչև 1670 թվականը՝ John Wray, նոյեմբերի 29, 1627(1627-11-29)[…], Black Notley, Braintree, Էսեքս - հունվարի 17, 1705(1705-01-17)[…], Բրեյնթտի, Էսեքս), անգլիացի նատուրալիստ։ Լոնդոնի թագավորական հասարակության անդամ (անգլ.՝ The Royal Society of London for the Improvement of Natural Knowledge)։
Հրատարակել է բույսերի և կենդանիների մասին կարևոր մի շարք աշխատություններ։ 1670 թվականին առաջին անգամ ստացել է մրջնաթթու՝ կարմիր մրջնից։ «Methodus plantarum novae» (1682) գրքում ներկայացրել է կենսաբանական օրգանիզմների դասակարգումը, ծածկասերմ բույսերը բաժանել է միաշաքիլավորների և երկշաքիլավորների։ Նա առաջիններից է, ով կարգաբանության մեջ մտցրել է «Տեսակ» հասկացությունը։
Ժոզեֆ Պիտոնի (ֆր.՝ Joseph Pitton de Tournefort) և Ավգուստուս Կվիրինուսի (գերմ.՝ August-Quirinus Rivinus (Bachmann) հետ զբաղվել է բույսեր դասակարգմամբ։
Հայտնի է նաև որպես անգլիական ասացվածքների և առածների բանահավաք։


== Ծանոթագրություններ ==


== Արտաքին հղումներ ==
Կենսագրություն (անգլ.)
Synopsis methodica avium Archived 2011-07-16 at the Wayback Machine. and Synopsis methodica piscium Archived 2011-07-16 at the Wayback Machine. в Göttinger Digitalisierungszentrum (գերմ.)
The John Ray Initiative: connecting Environment and Christianity (ուկր.)
Տուլպա

Տուլպա`  հայեցակարգ միստիցիզմում և  հոգևոր կամ մտքի ուժով ստեղծված պարանորմալ արարած կամ օբյեկտ։ Տերմինը վերամշակել են 20-րդ դարի թեոսոֆիստները տիբեթյան սպրուլ-պա (տիբեթերեն՝ སྤྲུལ་པ་, Ուայլի՝ sprulpa), որը նշանակում է «ծագում» կամ «արտահայտում»։ Ժամանակակից փորձագետներն օգտագործում են տերմինը նկատի ունենալով կամայական երևակայական ընկերոջը, որին թեոսոֆիստները համարում են դյուրազգաց և համեմատաբար անկախ։


== Պատմություն ==
Հիմնված է սփրուլի հասկացության վրա (տիբ.` སྤྲུལ་པ་ sprul pa, սանսկ.` निर्मित nirmita IAST), վերցված է տիբեթական և հնդկական բուդդիզմից։ Հարմարեցվել է թեոսոֆիստների կողմից 19-րդ և 20-րդ դարերի ընթացքում։ 1899 թվականին Չարլզ Լիդբիտերը պատմում է տեսիլքներ առաջացնելու հիպոթետիկ տեխնիկայի մասին իր` «Պայծառատեսություն» գրքում։ 1901 թվականին Էննի Բեզանթը և Չարլզ Լեդբիտերը գրում են պատկերավոր մտքերի, ապրումների, հույզերի և երաժշտության արտացոլման մասին «մտածողական ձևեր, խորաթափանց հետազոտության տվյալներ» գրքում։
1920-ական թվականներին Ֆրանս-բելգիացի գրող Ալեքսանդրա Դավիդ Նիլին գրում է «մոգությունը և տիբեթյան գաղտնիքը» (1929)։


== Մշակույթում ==
«Գերբնական», սեզոն 1, դրվագ 17 «Դժոխային տուն» (ռուս. «Адский дом»), 2006 թվական՝ գլխավոր հերոսներին հակառակվող արարած։ 
«Տուլպա»-ն իտալական արտադրության ֆիլմ է տիբեթցի գուրուի՝ «Տուլպա» ակումբի մասին, որտեղ հաճախորդների ամենավատ երևակայական պատկերները դառնում են իրականություն, համատարած անգիտակից վիճակը դառնում է սերիալի հիմնական հակառակորդը։
"Գաղտնի ֆայլեր" (հեռուստասերիալ), 6 եթերաշրջան, 15 սերիա. բնակիչների կողմից ստեղծված արարած, որը սպանում է վերջիններիս տների բակերում խիստ կարգուկանոն չպահպանելու համար։
«Դատարկ մարդը» Ֆիլմ, որտեղ հիմնական ուշադրությունը կենտրոնանում է տուլպայի՝ դատարկ մարդու վրա, որը հյուսված է մտքերից։


== Ծանոթագրություններ ==
Ռիդերինգ

Ռիդերինգ (գերմ.՝ Riedering), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 5507 մարդ (դեկտեմբերի 31, 2010 թվական)։ Զբաղեցնում է 37,94 կմ² մակերես տարածք։ Պաշտոնական կոդ՝ 09 1 87 167։


== Ծանոթագրություններ ==


== Արտաքին հղումներ ==
պաշտոնական կայք
Այսեն (այլ կիրառումներ)

Այսեն, կարող է վերաբերել՝

Այսեն - կոմունա Չիլիում
Այսեն - նահանգ Չիլիի Այսեն տարածաշրջանում
Այսեն - տարածաշրջան Չիլիում, երկրի առաջին մակարդակի վարչական միավորներից մեկը
Նինո Ֆեռեր

Նինո Ֆեռեր (ֆր.՝ Nino Ferrer, օգոստոսի 15, 1934(1934-08-15), Ջենովա, Իտալիա - օգոստոսի 13, 1998(1998-08-13) կամ օգոստոսի 14, 1998(1998-08-14), Montcuq), իտալական ծագումով ֆրանսիացի դերասան, երգիչ֊երգահան, ջազ երաժիշտ։


== Կենսագրություն ==
Նինո Ֆեռերը ծնվել է 1934 թվականի օգոստոսի 15-ին Իտալիայի Ջենովայում, բայց մինչև 5 տարեկանն ապրել է Նոր Կալեդոնիայում (Ֆրանսիայի անդրծովյան տարածք Խաղաղ օվկիանոսի հարավ-արևմուտքում), որտեղ որպես ինժեներ աշխատել է նրա հայրը։
1947 թվականից պատանի Նինոն սովորել է էթնոլոգիա և հնագիտություն Փարիզի Սորբոնի համալսարանում՝ նաև զբաղվելով երաժշտությամբ և նկարչությամբ։ 
Ուսումն ավարտելուց հետո Ֆեռերը սկսեց ճանապարհորդել աշխարհով մեկ՝ աշխատելով բեռնատար նավի վրա։ Ֆրանսիա վերադառնալուց հետո նա զբաղվել է երաժշտությամբ։ Ջազի և բլյուզի հանդեպ կիրքը նրան ստիպել է երկրպագել Ջեյմս Բրաունի, Օտիս Ռեդինգի և Ռեյ Չարլզի երաժշտությանը։ Հետագայում կոնտրաբաս է նվագել Բիլ Քոլմենի Նյու Օռլեանի ջազ նվագախմբում։ 
1963 թվականին Նինո Ֆեռերը ձայնագրել է իր առաջին ձայնագրությունը՝ «Pour oublier qu'on s'est aimé» («Մոռանալ, որ մենք սիրահարված էինք») սինգլը։
1975 թվականին նա սկսել է ձիեր բուծել Ֆրանսիայի Քուերսի քաղաքում։ 1989 թվականին Ֆեռերը ստացել է Ֆրանսիայի քաղաքացիություն։
Մոր մահից մի քանի ամիս անց Ֆեռերը 1998 թվականի օգոստոսի 13-ին՝ իր 64-ամյակից երկու օր առաջ ինքնասպան է եղել իր որսորդական հրացանով։ 


== Հիթեր ==
«Mirza»; (1965)
«Les Cornichons» (1969)
«La Maison près de la Fontaine» (1972)
«Le Sud» (1975)


== Ստուդիական ալբոմներ ==
Enregistrement Public; (1966)
Nino Ferrer; (1969)
Rats and roll’s; (1970)
Métronomie; (1971)
Nino Ferrer & Leggs; (1972)
Nino And Radiah; (1974)
Suite En Oeuf; (1975)
Véritables Variétés Verdâtres; (1977)
Blanat; (1979)
La Carmencita; (1980)
Ex Libris; (1982)
Rock N' Roll Cow-Boy; (1983)
13e Album; (1986)
La Désabusion; (1993)
La Vie Chez Les Automobiles; (1993)


== Ծանոթագրություններ ==


== Արտաքին հղումներ ==
Պաշտոնական կայք
Կարա Կարաև

Անվան այլ կիրառումների համար տե՛ս՝ Կարաև (այլ կիրառումներ)Կարաև Կարա Աբդուլֆազ օղլի, (ադրբ.՝ Qara Əbülfəz oğlu Qarayev, փետրվարի 5, 1918(1918-02-05)[…], Բաքու, Բաքվի գավառ - մայիսի 13, 1982(1982-05-13), Մոսկվա, ԽՍՀՄ[…]), ադրբեջանցի խորհրդային կոմպոզիտոր, ԽՍՀՄ ժողովրդական արտիստ։ Ադրբեջանի ԳԱ ակադեմիկոս։ Սոցիալիստական աշխատանքի հերոս։ 1949 թվականից ԽՄԿԿ անդամ։


== Կենսագրություն ==
1946 թվականին ավարտել է Մոսկվայի կոնսերվատորիան, նույն թվականից դասավանդել է Ադրբեջանի կոնսերվատորիայում (1959 թվականից՝ պրոֆեսոր, 1949-1953 թվականներին՝ տնօրեն)։ 1953 թվականից եղել է Ադրբեջանի ԽՍՀ կոմպոզիտորների միության նախագահ, 1962 թվականից՝ ԽՍՀՄ կոմպոզիտորների միության քարտուղար։ Խորհրդային երաժշտության նվաճումներից են նրա «Յոթ գեղեցկուհի» (1952 թվականին բեմադրվել է Բաքվում), և «Ամպրոպի արահետով» (1958 թվականին բեմադրվել է Լենինգրադի Սերգեյ Կիրովի անվան օպերայի և բալետի թատրոնում, որը 1967 թվականին արժանացել է Լենինյան մրցանակի) բալետները։ Կարաևի ճանաչված այլ գործերից են՝ «Վաթան» («Հայրենիք», համահեղինակ՝ Ջովդեթ Հաջիևին, 1945 թվական, 1946 թվականին ԽՍՀՄ պետական մրցանակ) օպերան, երեք սիմֆոնիաները (1943, 1946 և 1965 թվականներ), «Յոթ գեղեցկուհի» և «Ամպրոպի արահետով» բալետների սյուիտները, «Լեյլի և Մեջնուն» սիմֆոնիկ պոեմը (1947, 1948 թվականին ԽՍՀՄ պետական մրցանակ), «Դոն Կիխոտ» սիմֆոնիկ գրավյուրան։ Գրել է նաև կանտատներ, օրատորիաներ, սոնատներ, ռոմանսներ։


== Հիմնական ստեղծագործություններ ==


=== Օպերաներ ===
«Հայրենիք» (1945)
«Վայելչություն» (1972)


=== բալետներ ===
«Յոթ գեղեցկուհի» (1952)
«Ամպրոպի արահետով» (1958)
«Լեյլի և Մեջնուն» (1969)- խորոկրաֆիկ պոեմա
«Դոն Կիխոտ» սիմֆոնիկ գրավյուրա 


=== Սիմֆոնիկ ստեղծագործություններ ===
«Սիրտ երգը» կանտատան (1938)
«Ուրախ երգը» կանտատան (1947)
Ջազ նվագախմբի համար 3 Նոկտուրեն (1958)
«Մեր կուսակցությունը» կանտատան (1959)
«Ընկերության օրհներգ» (1972) 


== Կոչումներ ու պարգևներ ==
Ստալինի մրցանակը (1946)
Ադրբեջանական ԽՍՀ արվեստի վաստակավոր գործիչ (1955)
Ադրբեջանական ԽՍՀ ժողովրդական արտիստ (1958)
ԽՍՀՄ ժողովրդական արտիստ (1959)
Աշխատանքային կարմիր դրոշ (1961)
Լենինի մրցանակը  (1967)
երկու Լենինի օրդեն (1967, 1978)
Հոկտեմբերյան հեղափոխության (1971)
Սոցիալիստական աշխատանքի հերոս (1978)


== Ծանոթագրություններ ==
Ստորին Ինեգեն

Ստորին Ինեգեն (ռուս.՝ Нижний Инегень), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչանյայա գետի ձախ ափով՝ 373 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005087
Հիդրոլոգիական ուսումնասիրությունների կոդը - 115100508
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պարալիմնի (Կիպրոս)

Պարալիմնի (հուն․՝ Παραλίμνι), փոքրիկ քաղաք և համայնք Կիպրոսի հարավ-արևելքում՝ Ֆամագուստա շրջանում։ Այն Ֆամագուստա նահանգի ութ մունիցիպալիտետներից մեկն է։ Այն ժամանակվանից ի վեր, երբ Ֆամագուստան հայտնվեց թուրքերի կողմից օկուպացված տարածքում, Պարալիմնին դարձավ շրջանի ժամանակավոր մայրաքաղաքը։ Այստեղ են հաստատվել Ֆամագուստայից փախած շատերը։ Առողջարանային արդյունաբերության զարգացման շնորհիվ քաղաքը զգալիորեն աճել է, Պրոտարաս և Այիա Նապա հանգստավայրերում աշխատողների մի զգալի մասն ապրում է Պարալիմնիում։ Պարալիմնին այժմ շրջանի հունական մասի ամենամեծ քաղաքն է։
Քաղաքը գտնվում է ափից 3 կմ հեռավորության վրա, փոքրիկ բլրի վրա, Պարալիմնի լճի ափին։ Պարալիմնին կառուցված է 75 մետր բարձրության վրա։Հենց Պարλίμնի անունը նշանակում է «լճի մոտ»։


== Պարալիմնի համայնքի բնակավայրեր ==
Պարալիմնի - համայնքային կենտրոն
Կապպարիս - առողջարանային գյուղ համայնքի հյուսիսում, ՄԱԿ-ի բուֆերային գոտուն մոտ, ամենամոտը Պարալիմնիի կենտրոնին
Պերներա - առողջարանային գյուղ Կապպարիսի և Պրոտարասի միջև, տեսարժան վայրերից մեկը օվկիանարիումն է՝ փոքրիկ կենդանաբանական այգով
Պրոտարաս - ամենամեծ առողջարանային գյուղը


== Պատմություն ==
Պարալիմնիի տարածքը բնակեցված է եղել հնագույն ժամանակներից։ Սկզբում քաղաքը գտնվում էր մի փոքր դեպի հյուսիս՝ բլրի վրա։ Այն գտնվում էր Սուրբ Դեմետրիոս եկեղեցու շուրջը և կոչվում էր Սուրբ Դիմիտրիոս։ Այս եկեղեցին պահպանվել է, և այս տարածքը ժամանակակից Պարալիմնիի հյուսիսային մասն է։ Ասում են, որ առաջին վերաբնակիչները այստեղ են ժամանել 1571 թվականին օսմանցիների կողմից Ֆամագուստա քաղաքի գրավումից հետո։


== Նշանավոր բնիկներ ==
Սողոմոս Սողոմու (հուն․՝ Σολωμος Σολωμου, 1970-96), սպանվել 1996 թվականին թուրք սպայի կողմից ՄԱԿ-ի բուֆերային գոտում, երբ իջեցրեց թուրքական օկուպանտների դրոշը հրադադարի գծում։
Էլեֆթերիու Էլեֆթերիա (ծնված 1989 թ.) երգչուհի, Եվրատեսիլ 2012 երգի մրցույթի մասնակից։


== Կլիմա ==


== Պատկերասրահ ==

		
		
		
		
		
		
		
		
		
		
		
		
		
		
		


== Ժողովրդագրություն ==


== Ծանոթագրություններ ==
Ազազեռանդ

Ազազեռանդ, լեռնագագաթ Հայկական լեռնաշխարհում՝ Զագրոշ լեռնաշղթայում։


== Ծանոթագրություններ ==
Թեթևաբարո վարքով գերազանցիկը

«Թեթևաբարո վարքով գերազանցիկը» (անգլ.՝ Easy A), 2010 թ-ի ամերիկյան կինոկատակերգություն է։ Գլխավոր դերերում խաղում են Էմմա Սթոունը, Փեն Բեջլին և Ամանդա Բայնսը։


== Սյուժե ==
Ամերիկյան ավագ դպրոցի աշակերտուհիներից մեկն իր ընկերուհուն համոզում է, որ ինքը կորցրել է կուսությունը (բայց դա իրականում սուտ է լինում)։ Բայց բացի նրանցից այս փաստը լսում է Օլիվի (Էմմա Սթոուն) ոխերիմ թշնամիներից մեկը՝ Մարիաննան (Ամանդա Բայնս) և պատմում ամբողջ դպրոցին։ Լուրերն անմիջապես տարածվում են ամբողջ դպրոցով մեկ, և աղջիկը ստիպված է լինում ետ բերել իր պատիվը՝ տարբեր միջոցներով։


== Դերերում ==
Էմմա Սթոուն - Օլիվ Պենդերգաստ
Փեն Բեջլի - Թոդ
Էլիսոն Միչալկա - Ռիանոն Աբերնեյտի
Ամանդա Բայնս - Մարիաննա Բրայնտ
Պատրիշա Կլարկսոն - Ռոզմարի Պենդերգաստ, Օլիվի մայրը
Սթենլի Տուչի - Դիլլ Պենդերգաստ, Օլիվի հայրը
Կեմ Ժիգանդե - Միկա


== Սաունդթրեք ==
Պաշտոնական ալբոմը, երգերի հավաքածուով, ներառում է հետևյալ երգերը.

OneRepublic - «Good life»
Bad Before Good - «Day One»
Lenka - «Trouble Is A Friend»
Cary Brothers - «If You Were Here»
The Yeah You’s - «15 Minutes»
Remi Nicole - «Cupid Shoot Me»
Kram - «Satellite»
AM - «Don’t You (Forget About Me)»
I Heart Homework - «We Go Together»
Kardinal Offishall - «Numba 1 (Tide Is High)»
Carlos Bertonatti - «Perfect Picture»
Miniature Tigers - «The Wolf»
Jessie J - «Sexy Silk»
The Boy Least Likely To - «When Life Gives Me Lemons I Make Lemonade»
Natasha Bedingfield - «Pocketful Of Sunshine»
Simple Minds - «Don’t You (Forget About Me)»
Sweet Thing - «Change of Seasons»
Joan Jett - «Bad reputation»


== Ծանոթագրություններ ==


== Արտաքին հղումներ ==
Ֆիլմի պաշտոնական կայք էջը Archived 2010-05-14 at the Wayback Machine.
Կոսիցի (գյուղ, Ռատնովի շրջան)

Կոսիցի (ուկրաիներեն՝ Косиці), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Կոսիցի գյուղում բնակվում էր 11 մարդ։ Բնակավայրը զբաղեցնում է 0,234 կմ² տարածք։ Բնակչության խտությունը կազմում էր 47,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեմի շրջան

Կեմի շրջան (ռուս.՝ Кемский район), մունիցիպալ շրջան Ռուսաստանի Դաշնության Կարելիայի հանրապետությունում։
Ստեղծվել է 1927 թվականին։ Վարչական կենտրոնը՝ Կեմ։


== Աշխարհագրություն ==
Շրջանի տարածքի մակերեսը կազմում է 8029 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18604 մարդ։ Բնակչության խտությունը կազմում էր 2,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բելոզյորնոե

Բելոզյորնոե (ուկրաիներեն՝ Білозерне), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Բելոզյորնոե գյուղում բնակվում էր 566 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թուրքական Հայաստանի աղետը

«Թուրքական Հայաստանի աղետը», Յուրի Ալեքսեի Վեսելովսկու 1915 թվականին Մոսկվաում հրատարակված գիրքն է։


== Հեղինակ ==
Յուրի Ալեքսեի Վեսելովսկի (1872-1919) ռուս գրականագետ, գրաքննադատ, թարգմանիչ, հայագետ։ Ուսումնասիրել է հայկական գրականությունը, մշակույթը և պատմությունը։ Գրել է օսմանյան տիրապետության տակ արևմտահայերի ծանր կացության վերաբերյալ, քննադատել է սուլթանների հակահայկական քաղաքականությունը։ 1915-1916 թվականների հայկական և ռուսական տարբեր հրատարակություններում Յուրի Վեսելովսկին հանդես է եկել երիտթուրքական դահիճների դեմ՝ վճռականորեն դատապարտելով գազազած ազգայնամոլների հանցագործությունները։


== Քաղվածքներ գրքից ==


== Ծանոթագրություններ ==
Սուրբ Գրիգոր Լուսավորիչ եկեղեցի (Գորիս)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի, Հայ Առաքելական եկեղեցու տաճար Հայաստանի Հանրապետության Սյունիքի մարզի Գորիս քաղաքի կենտրոնական հրապարակից 200 կմ հարավ-արևելք։ Կառուցվել է 1897-1904 թվականներին։ Ընդգրկված է Գորիսի պատմության և մշակույթի անշարժ հուշարձանների ցանկում։


== Պատմություն ==
1897 թվականին Գորիսի Մելիք-Հյուսեինյան իշխանական տոհմի ներկայացուցիչները նախաձեռնում են Գորիս քաղաքում հայկական եկեղեցու կառուցումը՝ Վարարակն գետի ձախ ափին տարածվող Հին Գորիս գյուղի եկեղեցուց օգտվելու անհարմարության, ինչպես նաև քաղաքում գործող ռուսական եկեղեցու առկայության պատճառով։ Դրամական միջոցների հանգանակությանը մասնակցել է ողջ քաղաքը։ Ըստ բանավոր վկայությունների՝ եկեղեցու կառուցումը ղեկավարել է իտալահայ ճարտարապետ։ Եկեղեցին 1903 թվականին օծվել է Խրիմյան Հայրիկի կողմից, բացվել է 1904 թվականին, սակայն գմբեթ և խորան չի ունեցել։ 1920 թվականին եկեղեցում կատարվել է Գարեգին Նժդեհի և Արուսյակ Մինասյանի պսակադրությունը։ 1921 թ. փետրվարին Սբ. Գրիգոր Լուսավորիչ եկեղեցում տեղի է ունեցել նաև Գարեգին Նժդեհի սպարապետ օծվելու հանդիսավոր արարողությունը։
Եկեղեցին գործել է մինչև 1926 թվականը։ Փակվելուց հետո, օգտագործվել է որպես հացամթերման պահեստ, մինչև 1988 թվականը եղել է երկրագիտական թանգարան։ Վերաբացվել է 1989 թվականի դեկտեմբերին։
Եկեղեցու կառուցման հաջորդ փուլն իրականացվել է 1984-1997 թվականներին, երբ կառուցվել են նաև գմբեթն ու սուրբ խորանը՝ ճարտարապետ Սևադա Զաքարյանի նախագծով։


== Ճարտարապետություն ==
Եկեղեցին ուղանկյուն հատակագծով կենտրոնագմբեթ կառույց է, շարված է 25 x 25 չափի սրբատաշ, միանման ելուստներով իրար ագուցված որձաքարից, կարանները լցված են կրաշաղախով։ Եկեղեցին աչքի է ընկել իր եզակի շարվածքով։ Ունեցել է երեք մուտք՝ հյուսիսային, հարավային և արևմտյան։ Վերջին շինարարական աշխատանքների ժամանակ հյուսիսային և հարավային մուտքերը փակվել են։ Պատերից յուրաքանչյուրի վրա կան երեքական լուսամուտներ։ Մուտքերի բացվածքներն ու լուսամուտները եզերված են գորշավուն սրբատաշ բազալտով։
Եկեղեցու հյուսիսային պատի վրա ագուցված արձանագրության մեջ թվարկված են հին ու նոր կառուցող վարպետների և երկրորդ փուլի աշխատանքների բարերարների անունները։


== Տվյալներ ==
Առանց գմբեթի եկեղեցին ունեցել է 12 մետր բարձրություն, գմբեթը կառուցելուց հետո՝ 25 մ 70 սմ, խաչի հետ՝ 28 մետր։ Խաչը արևելահայաց բրոնզապատ մետաղ է, Սևադա Զաքարյանի գծագրով պատրաստել է գորիսեցի մետաղագործ Ռազմիկ Դոլունցը։ Վարպետներ Վլադիմիր Սարգսյանը, Արամայիս Ճատունցը, Միհրան Թևոսյանը, Արշակ Առաքելյանը, Սուրիկ Թելունցը, Ալբերտ Սահակյանը, Գարուն Իսախանյանը և Գարուն Քաթանյանը կառուցել են սուրբ սեղանը, թմբուկը և վեղարը։


== Սյունյաց թեմ ==
Այստեղ է գտնվում Հայ Առաքելայան եկեղեցու Սյունյաց թեմի առաջնորդարանը։ Առաջնորդարանի շենքը կառուցվել է XIX դարավերջին. եկեղեցու շինարարության ավարտական փուլում այն նույնպես վերանորոգվել է։ Եկեղեցու բակում կան X-XVIII դդ. թվագրվող խաչքարեր ու տապանաքարեր, հյուսիսային կողմում, ճարտարապետ Սևադա Զաքարյանի նախագծով, 2005 թվականին տեղադրվել է հուշարձան՝ նվիրված հայրենիքի համար զոհված հայորդիներին։


== Գրականություն ==
Հախվերդյան Սերգեյ, Գորիսի ամփոփ պատմություն, Երևան, 2005


== Ծանոթագրություններ ==
Գեքիգա

Գեքիգան (劇画) ճապոնական տերմին է, որը բառացի թարգմանությամբ նշանակում է «դրամատիկ նկարներ»։ Տերմինը ներմուծել է Յոշիրո Տացումին։ Այն շատ արագ իրացվեց այն ճապոնացի մասնագետների կողմից, ովքեր չէին ցանկանում, որ իրենց աշխատանքները խուճուճ նկարներ (հենց այդպես է թարգամնվում «մանգա» բառը) կամ մանգա համարվեն։ Մոտավորապես նույն կերպ ամերիկացի նկարիչները հնարեցին «գրաֆիկական նովել»-ը «կոմիքս»-ի փոխարեն։
Գեքիգան սովորական մանգայից տարբերվում է ոչ միայն սյուժեով, այլև նկարելու ոճով՝ այն ավելի ռեալիստականէ։ Գեքիգան կարելի է անցած էտապ համարել՝ իր սկզբով, զարգացմամբ ու ավարտով։
Ուշ 1960-ականներին ու վաղ 1970-ականներին մեծացել էին մանգա կարդացող երեխաները, ու հիմա ավելի լուրջ մեդիա էին պահանջում։ Այստեղ է, որ գեքիգան կառուցեց իր լսարանը։
Յոշիրո Տացումին սկսեց գեքիգայի հրատարակությունը 1957 թվականին։ Այն տարբերվում էր այդ ժամանակվա մանգայից, որը, որպես կանոն, հիմնականում գրվում էր երեխաների համար։ Առաջին սերնդի ճապոնական այլընտրանքային անիմատորներն իրենց աշխատանքերի համար չէին օգտվում ժամանակի հայտնի վարպետ Օսամա Տեձուկայի հովանավորությունից, այլ օգտվում էին Օսակայից հեռու տեղակայված վարձակալված գրադարաններից։
Մանգա կարդալը շատ տարածված զբաղմունք էր հակակառավարական երիտասարդական խմբավորումներում։ Այս երիտասարդները դարձան Ճապոնիայի «մանգա-սերունդը». այն սերունդը, որն իր ըմբոստությունը արտահայատում էր մանգա կարդալով։ Սա նման է նրան, ինչ արեցին հիպպիները Միացյալ Նահանգներում rock and roll-ի համար։
Այս «ընդհատակյա կոմիքսների» մշակույթը այնպիսի թափ հավաքեց, որ շուտով նոր ոճի մասին լուրը հասավ նաև Տեցուկային. գեքիգայի ազդեցությունը լավ նկատելի է վաղ 1970-ականների արտադրության «Հի նո տորի»`«Կրակի թռչունը» անիմացիայում ու վաղ 1980-ականների «Ադոլֆ»-ում։ Հատկապես «Ադոլֆ»-ը. այն շատ ավելի մռայլ երանգներում է, քան Տեցուկայի մնացած բոլոր գործերը, իսկ նկարելու ոճն ավելի ռեալիստական է։ Սա վերագրվում է Յոշիրո Տացումիի ու նրա գաղափարակից ընկերների ազդեցությանը, ովքեր, իրենց հերթին, փոխառեցին Տեձուկայի կինեմատոգրաֆիկ եղանակը։
Տեձուկան սկսեց ադապտացնել գեքիգան ավանդական մանգային, ինչը վերաճեց մի նոր ժամանակաշրջանի (1970-ականներից մինչև 1980-ականներ), որն իր բուռն փորձարկումներով պատմության մեջ մտավ որպես «մանգայի ոսկե դար»։ 1977 թվականին գրող Քազուո Կոյքեն հիմնեց կրթական ծրագիր՝ Գեքիգա Սոնջուքուն, որում ընդգծվում էին մանգայի հասուն ու ուժեղ կերպարները։
Շոնեն մանգայի ու համապատասխան ամսագրերի ասպարեզ գալով՝ գեքիգայի ազդեցությունը թուլանում է։ Ի լրումն՝ այլընտրանքային մանգաները կամաց-կամաց դուրս մղեցին գեքիգան ճապոնական կոմիքսների շուկայից։ Բայց վերջին տարիներին գեքիգան կրկին նկատվում է ընդհատակային գրականությունում, մասնավորապես՝ սեյնեն-ամսագրերում։


== Արտաքին հղումներ ==
arumenianmanga.do.am
Հալտերն ամ Զե

Հալտերն ամ Զե (գերմ.՝ Haltern am See), քաղաք Գերմանիայում՝ Հյուսիսային Հռենոս-Վեսթֆալիա երկրամասում։ Ենթարկվում է Մյունստերի վարչական շրջանին։ Մտնում է Ռեկլինգհաուսեն շրջանի մեջ։ Բնակչությունը կազմում է 38 020 մարդ (դեկտեմբերի 31, 2015):
Զբաղեցնում է 158,34 կմ² տարածք։ Պաշտոնական կոդ՝ 05 5 62 016:
Քաղաքը բաժանվում է 8 քաղաքային շրջանների։
Հայտնի է շնորհիվ Սուրբ Աննայի հրաշագործ սրբապատկերի, որը գտնվում է Անաբերգի ուխտագնացության եկեղեցում։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
[1] Պաշտոնական էջ
Ֆլիա

Ֆլիա առավել հայտնի է որպես Ֆլիյա կամ Ֆլի (ալբ․՝ Flija), ազգային ուտեստ, որը բնորոշ է Ալբանիայի և Կոսովոյի ազգային խոհանոցներին։
Համարվում է ալբանական խոհանոցի առավել հեշտ պատրաստվող ճաշատեսակներից մեկը։
Ֆլիա ուտեստը կարևոր նշանակություն ունի Ալբանիայի ազգային խոհանոցում։ Դա է պատճառը, որ յուրաքանչյուր տարվա մարտի 18-ը Ալբանիայի Հանրապետությունում և Կոսովոյում պետականորեն նշվում է «Ֆլիա ուտելու օր»։
Այս օրը ալբանական տարբեր ընտանիքներ իրենց բարեկամներին հրավիրում են ֆլիա պատրաստելու և ճաշակելու։
Ալբանական այս ճաշատեսակը ունի բավականին պարզ բաղադրություն։ Մեկ բաժին ֆլիա պատրաստելու համար հարկավոր է ալյուր, ջուր, կարագ, մածուն և աղ։ Բոլոր բաղադրամասերը խառնելուց հետո դյուրաեփ այս ուտեստը պետք է հունցել և ջեռոցում տաքացնել կլոր տապակի մեջ։


== Տես նաև ==
Ալբանական խոհանոց
Ալբանական գինի


== Ծանոթագրություններ ==
Ադենոմա

Ադենոմա (հուն․՝ άδήν – գեղձ + ...ωμα – ուռուցք), գեղձային ուռուցք։


== Առաջացում ==
Առաջանում է

կրծքագեղձերում
վահանագեղձում
լյարդում
երիկամներումում
մակերիկամներում
շագանակագեղձում և այլ գեղձերում՝ պահպանելով տվյալ հյուսվածքի կառուցվածքը։Ադենոման բարորակ ուռուցք է, սակայն կարող է վերափոխվել չարորակի։


== Ծանոթագրություններ ==
Պուիսե

Պուիսե (էստ․՝ Puise), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լա Վանսել

Լա Վանսել (ֆր.՝ La Vancelle), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 425 մարդ, բնակչության խտությունը` 53.93 մարդ/կմ²։ Բնակավայրը զբաղեցնում է 7.88 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 254 աշխատունակ (15-64 տարեկան)  բնակիչ, որոնցից ակտիվ էին 199-ը, իսկ ոչ ակտիվները` 55։ Ակտիվության ցուցանիշը կազմում է 78,3 %։ 199 աշխատունակ մարդկանցից աշխատել է 185 անձ (102 տղամարդ և 83 կին)։ Գործազուրկ են եղել 14 անձ (5 տղամարդ և 9 կին)։ 55 անաշխատունակներից 17-ը եղել են աշակերտներ կամ ուսանողներ, 28-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արնես

Արնես (իսպ.՝ Arnes), մունիցիպալիտետ է Իսպանիայում։ Մտնում է Կատալոնիա ինքնավար համայնքի Տառագոնա նահանգի մեջ։ Մունիցիպալիտետը գտնվում է Տեռա-Ալտայի շրջանում։ Զբաղեցնում է 42,97 կմ² տարածք։ Բնակչությունը 2010 թվականի տվյալներով՝ 505 մարդ։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2008-05-15 at the Wayback Machine.
Información del Institut d'Estadística de Catalunya
Ֆիգարո Մոնտմանի

Սանտա Մարիա դե Մարտորելյաս դե Առիբա (կատ. Figaró-Montmany), մունիցիպալիտետ Իսպանիայում։ Մտնում է Բարսելոնա պրովինցիայի, Կատալոնիա ինքնավար համայնքի կազմի մեջ։ Մունիցիպալիտետը գտնվում է Վալես-Օրենտալ շրջանի կազմում։ Տարածքը զբաղեցնում է 15.07 կմ²։ Բնակչությունը՝ 1109 մարդ (2004 թվականի տվյալներով)։


== Արտաքին հղումներ ==
Pàgina web de l'Ajuntament
Informació de la Generalitat de Catalunya Archived 2008-06-18 at the Wayback Machine.
Informació de l'Institut d'Estadística de Catalunya
Յան Յանսեն Սթրեյս

Յան Յասեն Ստրեյս (հոլ.՝ Jan Jansen Struys), (1630, Դուրխերդամ, Ամստերդամ, Հյուսիսային Հոլանդիա, Նիդերլանդներ և Վորմեր - 1694[…], Ամստերդամ, Հոլանդիա, Միացյալ պրովինցիաների հանրապետություն), հոլանդացի ճանապարհորդ-ուղեգրող, նավաստի։
Ծովային երկու ճանապարհորդության ժամանակ (1647-1956) եղել է Եվրոպայի (Իտալիա, Հունաստան) և Ասիայի (Թուրքիա, Ինդոնեզիա, Ճապոնիա) մի շարք երկրներում։ 1668 թվականին ծառայության է անցել Ռուսաստանում, մասնակցել Վոլգայի վրա սկսած նավաշինարարական աշխատանքներին (սկսվել է 1667 թվականին՝ Նոր Ջուղայի հայ առևտրական ընկերության հետ պայմանագրից հետո), Վոլգայով նավարկել է դեպի Կասպից ծով, ճանապարհին հանդիպել Աստրախանը պաշարած գյուղացիական շարժման առաջնորդ Ս. Ռազինին։ Դաղստանում Յան Յասեն Ստրեյսը ձերբակալվել է և վաճառվել ստրկության։ Դեգերումներով Յան Յասեն Ստրեյսը հասել է Երևան, ապա՝ Շամախի, որտեղ փրկագնվել և վարձվել է լեհական դեսպանորդին, նրա հետ ուղևորվել է Իրան։
1673 թվականին վերադարձել է Ամստերդամ, որտեղ 1676 թվականին հրատարակել է իր ուղևորությունների նոթերը։ Յան Յասեն Ստրեյսի երկը մեծ հաջողություն է ունեցել և թարգմանվել բազմաթիվ լեզուներով։ Այն արկածային, նկարագրության բնույթի գործ է, վերլուծություններ ու ընդհանրացումներ գրեթե չկան։ Այդուհանդերձ Յան Յասեն Ստրեյսը կարևոր տեղեկություններ է հաղորդում Ռուսաստանի և Անդրկովկասի քաղաքական, տնտեսական կյանքի, Ս. Ռազինի գլխավորած գյուղացիական շարժման վերաբերյալ։ Հայաստանի պատմության ուսումնասիրության համար արժեքավոր են Արևելյան Հայաստանի բնակավայրերի և հայկական գաղթավայր Նոր Ջուղայի նկարագրությունները։


== Ծանոթագրություններ ==
Յոհան Լեդրե Բյորդալ

Յոհան Լեդրե Բյորդալ (նորվ.՝ Johan Lædre Bjørdal, մայիսի 5, 1986(1986-05-05), Egersund, Ռուգլան, Նորվեգիա), նորվեգացի ֆուտբոլիստ, «Ռուսենբորգ» ֆուտբոլային ակումբի և Նորվեգիայի ֆուտբոլի ազգային հավաքականի պաշտպան։


== Ակումբային կարիերա ==
Բյորդալը սկսել է իր ֆուտբոլային կարիերան իր հայրենի քաղաքում։ 2003 թվականին նա պայմանագիր է կնքում «Վիկինգի» հետ։ 2005 թվականի մրցաշրջանում նա կնքելով վարձավճարային պայմանագիր համալրում է «Տոնսբերգի» կազմը։ Պայմանագրի ժամկետի լրանալուց հետո վերադառնում է «Վիկինգ»։ Թիմի կազմում մասնակցում է ևս մեկ մրցաշրջանի և 2007 թվականին պայմանագիր է կնքում արդեն՝ «Բուդյո-Հլիմտի» հետ։
Նոր թիմի կազմում Յոհանը մասնակցում է 4 մրցաշրջանի, երկուսը Նորվեգիայի բարձրագույն առաջնությունում, իսկ մյուս երկուսը՝ Նորվեգիայի առաջին դիվիզիոնում։
2011 թվականին Բյորդալը վերադառնում է «Վիկինգ», որի կազմում վերադարձից հետո անցկանցում է երեք մրցաշրջան։ 2014 թվականին Յոհանը որոշում է տեղափոխվել Դանիա։ Այնտեղ նա սկսում է հանդես գալ տեղի «Օրհուս» ֆուտբոլային ակումբում։
2015 թվականի հուլիսին Բյորդալը պայմանագիր է կնքում նորվեգական «Ռուսենբորգի» հետ։


== Միջազգային կարիերա ==
2007-2008 թվականներին Յոհանը հրավիրվում էր Նորվեգիայի երիտասարդական հավաքական։ Երիտասարդական հավաքականների հարթակում նա մասնակցել է 7 հանդիպման և դարձել է 1 գոլի հեղինակ։ 2013 թվականին Բյորդալը կատարում է իր նորամուտը Նորվեգիայի ֆուտբոլի ազգային հավաքականի կազմում։ Ազգային հավաքականի կազմում նա մասնակցել է երեք հանդիպման, սակայն որևէ ձևով աչքի չի ընկել։


== Ձեռքբերումներ ==


=== Ակումբային ===
 «Ռուսենբորգ»

Նորվեգիայի չեմպիոն (2)։ 2015, 2016
Նորվեգիայի գավաթի դափնեկիր։ 2015


== Ծանոթագրություններ ==


== Արտաքին հղումներ ==
Բյորդալի էջը «Ռուսենբորգի» պաշտոնական կայքում Archived 2015-07-09 at the Wayback Machine.
Յուրամայա

Յուրամայա (լատ.՝ Juramaia), Կենդանիների թագավորության, Քորդավորների տիպի և Կաթնասունների դասի նախապատմական ոչնչացած տեսակ։ Ըստ սկզբնական աղբյուրների, յուրամայաները երկրի վրա ապրել են թերևս 160 միլիոն տարի առաջ։ Կենդանիների մնացորդներ գտնվել են Չինաստանի Ժողովրդական Հանրապետության արևմտյան հատվածից։
Այս կաթնասունների մնացորդների եզակի նմուշները պահվում են միայն Չինաստանում` Պեկինի բնության թանգարանում։ Այնտեղ պահվում է այս կաթնասունի մասնակի գանգը, կմախքի գրեթե բոլոր մասերը և ատամնաշարը։ Կաթնասունի անվանումը տրվել է 2011 թվականին` լատիներենից տառադարձելուց հետո։


== Ծանոթագրություններ ==
Սաուեաուգու

Սաուեաուգու (էստ․՝ Saueaugu), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեր և այլ հանգամանքներ

«Սեր և այլ հանգամանքներ» (անգլ.՝ Love and Other Impossible Pursuits), 2009 թվականի ամերիկյան մելոդրամա, որը նկարահանել է Դոն Ռուսը։ Ֆիլմը պատմում է այն մասին, թե ինչպես է երեխայի հետ շփումն օգնում այլ կերպ նայել աշխարհին։ Գլխավոր դերը կատարել է Նատալի Փորտմանը։


== Սյուժե ==
Գլխավոր հերոսուհի Էմիլյան խելացի է, տաղանդավոր ու հմայիչ։ Նա լավ փաստաբան է, բայց նրա անձնական կյանքում վրա են հասնում փոփոխություններ. ծանոթանալով Ջեքի հետ, որն ամուսնացած տղամարդ է, նա չէր էլ կասկածում, թե ինչի կարող է հանգեցնել այդ գաղտնի սիրավեպը։ Էմիլյան փորձում է պահպանել հանգստություն, բայց անցյալի գաղտնիքը հանգիստ չի տալիս։ Նա մտերմանում է խորթ որդու հետ, որը բարդ բնավորություն ունեցող երեխա է։ Նրա նկատմամբ ցուցաբերած հոգատարության և նրա հետ շփման շնորհիվ Էմիլյան սկսում է այլ աչքով նայել աշխարհին և այն տեղնել այլ գույներով՝ բարդ, բայց զարմանալի։


== Դերերում ==
Նատալի Փոթրման – Էմիլյա Գրինլիֆ
Լիզա Կուդրոու – Քերոլին
Լարեն Էմբրոուզ – Մինդի
Քոհեն Սքոթ – Ջեք Վուլֆ
Էնթոնի Ռեպ – Սայմոն
Դեյզի Թահեն – Էմմա
Չառլի Թահեն – Ուիլյամ
Էլիզաբեթ Մարվել – Պիա
Դեբրա Մոնկ – Լաուրա
Մայքլ Քրիստոֆեր – Շելդոն


== Հետաքրքիր փաստեր ==
Ֆիլմն ստեղծվել է գրող Էյլեթ Ուոլդմանի համանուն վեպի հիման վրա։
Ֆիլմի նկարահանումներն սկսվել են 2008 թվականի հոկտեմբերի 10-ին և անցկացվել են Մանհեթենում (Նյու Յորք, ԱՄՆ)։
Ֆիլմի արտադրությամբ զբաղվել են մի քանի ընկերություններ՝ «Handsomecharlie Films», «Incentive Filmed Entertainment», «Is or Isn’t Entertainment», «Marc Platt Productions»։
Դերասանուհի Լիզա Կուդրոուի հետ Դոն Ռուսն աշխատել է նաև նախկինում, երբ նա նկարահանվել է ռեժիսորի «Սեքսի հակադրություն» ֆիլմում։ Դրանից բացի, նա եղել է դերասանուհու մասնակցությամբ նկարահանված «Web Therapy» ֆիլմի ռեժիսորն ու սցենարիստը։
Ֆիլմն ունեցել է երկրորդ աշխատանքային անվանում՝ «The Other Woman», սակայն ստեղծողներն ընտրել են այլ վերնագիր։
Ֆիլմի կարգախոսը՝ «Love makes everything possible»։
Ֆիլմը ներկայացվել է Տորոնտոյի միջազգային կինոփառատոնում (Կանադա) 2009 թվականի սեպտեմբերի 16-ին։


== Թողարկում ==
2009 թվականի նոյեմբերի 5-ին ֆիլմը ֆիլմը թողարկվել է ԱՄՆ-ում։
2010 թվականի հուլիսի 30 – տեղի է ունեցել ֆիլմի պրեմիերան Իտալիայում։
2010 թվականի սեպտեմբերի 8 – Ֆրանսիա
2010 թվականի հոկտեմբերի 28 – Ռուսաստան
2010 թվականի նոյեմբերի 24 – Ղազախստան


== Ծանոթագրություններ ==


== Արտաքին հղումներ ==
Սեր և այլ հանգամանքներ(անգլ.) ֆիլմը Internet Movie Database կայքում
Ռատվաժ

Ռատվաժ  (ռուս.՝ Ратваж), գետ Ռուսաստանում, հոսում է Արխանգելսկի մարզում։ Գետի երկարությունը 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027159
Հիդրոլոգիական ուսումնասիրությունների կոդը - 103002715
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Crátera de la locura de Heracles

Crátera de la locura de Heracles, (Հերակլեսի խենթության կրատեր), Մեծ Հունաստան պատմական շրջանում ստեղծված կավե անոթ, որը թվագրվում է մ.թ.ա. 350 - 320:


== Պատմություն ==

«Հերակլեսի խենթության կրատերը» հայտնաբերվել է Իտալիայի հարավ-արևելքում գտնվող հնագույն Պեստում քաղաքում, Սալեռնոյից հարավ-արևելք, գավառական մայրաքաղաքից 40 կմ հարավ, Նեապոլից` 92 կմ հեռավորության վրա։ 

Գտնվում է Մադրիդի ազգային հնագիտական թանգարանում 11094 համարի ներքո։
Կրատերի Ա կողմում պատկերված է Հերակլեսը, ով խենթացած պատրաստվում է որդուն նետել մահվան կրակի մեջ, որտեղ արդեն այրվում են նրանց կեցաղային իրերը։
Բ կողմում դիոնիսոսյան պատկերներ են, աստվածներ, մաենադներ, սատիրներ։


== Նկարագրություն ==
Կրատերը (հունարեն` κρατηρ, մեծ տարողությամբ անոթ՝ ջրի և գինու խառնուրդի համար) ստեղծել է Հին Հունաստանի նկարիչ Աստեասը (ակտիվ գործունեություն է ծավալել մ. թ. ա. 350-320 թթ. Պեստումում)։

Ոճը՝ անոթի տիպի ծաղկաբաժակ
Տեխնիկա՝ կարմիր ֆիգուրներ
Նյութը՝ կավ
Չափերը՝ 55 սմ բարձրություն, 50 սմ տրամագիծ


== Տես նաև ==
Մեծ Հունաստան
Հերակլես
Պեստում
Կրատեր
Ազգային հնագիտական թանգարան (Մադրիդ)


== Ծանոթագրություններ ==


== Արտաքին հղումներ ==
Mapa Magna Grecia
Mapa interactivo sobre las colonias griegas de Sicilia
Գևորգ (Ջորջ) Չիլինգարյան

Գևորգ (Ջորջ) Չիլինգարյան (անգլ.՝ George V. Chilingarian, հուլիսի 22, 1929(1929-07-22), Թիֆլիս, ԱԽՖՍՀ, ԽՍՀՄ), նավթագետ, ՀՀ ԳԱԱ արտասահմանյան անդամ (1998)։ Իտալիայի Studiorum Minerva ակադեմիայի, Բեդֆորդի (Արիզոնա) և այլ համալսարանների պատվավոր դոկտոր։ ԱՄՆ ռազմածովային ուժերի գեներալ։


== Կենսագրություն ==
Գևորգ Չիլինգարյանը ծնվել է Թիֆլիսում։ Մանկությունն անցել է Իրանում։ Սովորել է Թեհրանում, Եվրոպայում և ԱՄՆ-ում, ստացել նավթի երկրաբանության և արդյունաբերության բնագավառի մասնագետի կրթություն։ 1949 թվականին ավարտել է Հարավային Կալիֆոռնիայի համալսարանը։ Աշխատել է Իրանի նավթային ընկերություններում, եղել է Շահի խորհրդականը նավթի և գազի հանքավայրերի գծով։ Նրա շնորհիվ նավթահանք է բացվել Իրանի Խուժիստան նահանգում։
Հաստատվելով Լոս Անջելեսում դարձել է համերկրային նավթային ընկերության նախագահ, ԱՄՆ-ի և մի շարք երկրների նավթահանույթի և նավթամշակման վարչության ղեկավար։ 1950-1954 թվականներին, 1956-1965 թվականներին ՀԿՀ նավթի երկրաբանության ֆակուլտետի դասախոս, 1965 թվականից՝ պրոֆեսոր։ 1954-1956 թվականներին եղել է ԱՄՆ ռազմաօդային ուժերի Դեյթոնի (Օհայո) բազայի լաբորատորայի վարիչ, 1967-1969 թվականներին, 1978-1987 թվականներին` ՄԱԿ-ի նավթի տեխնոլոգիայի գծով ավագ  և այլ կազմակերպությունների խորհրդական։ Մի շարք ընկերությունների ու գիտական կազմակերպությունների նախագահ, Ռուսաստանի բնական ԳԱ փոխնախագահ (2000)։ Հարավային Կալիֆոռնիայի համալսարանի ուսուցչապետ է, խմբագրում է «Նավթային գիտությունները և ճարտարագիտությունը» միջազգային հանդեսը։ Հայտնաբերել է խոշոր նավթահանքեր տարբեր երկրներում։ Հրատարակել է մի շարք աշխատություններ։ Չիլինգարյանը 72 գրքի և 500 գիտական աշխատության հեղինակ է, 2 գիտական ամսագրի հեղինակ։	
Բնակվում է ԱՄՆ-ում։ Իրանի նավթահանքերից մեկը կոչվում է նրա անվամբ՝ «Չիլինգար»։


== Անդամակցություն ==
Նյու Յորքի ԳԱ անդամ
Հարավային Կալիֆոռնիայի ԳԱ անդամ
Ռուսաստանի բնական ԳԱ արտասահմանյան անդամ
Միջազգային բազմաթիվ գիտական կազմակերպությունների անդամ
ՀՀ ԳԱԱ արտասահմանյան անդամ


== Գիտական գործունեություն ==
Հիմնական աշխատությունները վերաբերում են նավթի և գազի երկրաբանության տեսական հիմնախնդիրներին, նավթի և գազի հանքաշերտերի գոյացման և ածխաջրածինների առաջացման հարցերի լուծմանն ուղղված նոր մոտեցումների մշակմանը։


== Պարգևներ ==
Ռուսաստանի ԳԱ Մ. Լոմոնոսովի անվան ոսկե մեդալ


== Մեջբերումներ Գևորգ Չիլինգարյանից ==


== Ծանոթագրություններ ==
Ուիտլենդ շրջան (Մոնտանա)

Ուիտլենդ շրջան (անգլ.՝ Wheatland County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 3.686 կմ² է, բնակչությունը՝ 2.259 մարդ (2000 թ. տվյալներով)։ Շրջկենտրոնն է Հարլոուտոն բնակավայրը։ Կազմավորվել է 1917 թ.։
Տերնոպոլ

Տերնոպոլ (ուկրաիներեն՝ Тернопіль), քաղաք Ուկրաինայի Տերնոպոլի մարզի Տերնոպոլի քաղաքային խորհուրդում, մարզային կենտրոն։ Բնակավայրը նախկինում նաև անվանվել է Տարնոպոլ։ Հիմնադրվել է 1540 թվականին։
2011 թվականի տվյալներով Տերնոպոլ քաղաքում բնակվում էր 217 446 մարդ։ Բնակավայրը զբաղեցնում է 72 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կատերինա Ռոտերս

Կատերինա Ռոտերսը վիզուալ արվեստագետ է, ով զբաղվում է ճարտարապետական լուսանկարչությամբ։
Կիսագերմանացի-կիսահունգարացի Կատերինա Ռոտերսը ծնվել է Գերմանիայում։ Ընտանիքում նրա հայրը եղել է հունգարացի։ Կատերինա Ռոտերսը սովորել է կերպարվեստ Դյուսելդոլֆի գեղարվեստի ակադեմիայում և ստացել դոկտորի աստիճան (DLA) Հունգարիայի Կերպարվեստի համալսարանում՝ Բուդապեշտում։ 2003 թվականին գալով Հունգարիայի մի փոքր գյուղ՝ նա հիացել է «հունգարական խորանարդներով», որոնք ճարտարապետական դետալներ էին և առաջացել էին 1920-ական թվականներին Հունգարիայում։


== Հունգարական խորանարդների լուսանկարչական շարքը ==
Մագյար Կոկան կամ այլ կերպ ասված հունգարական խորանարդը Հունգարիայի տների ստանդարտացված տեսակ է, որ առաջացել է 1920-ական թվականներին։ Այն նախագծվել է որպես հիմնական գործառույթներ կատարող տուն Բուդապեշտի արվարձանների համար, սակայն այն այնուհետև կապվել է հետխատերազմական կոմունիստական ժամանակաշրջանի հետ, երբ շատ գյուղեր վերակառուցվում էին, իսկ հունգարական այդ տները վերանվանվեցին Կադար Կոկա այն իրադարձությունից հետո, երբ Հունգարիայի կոմունիստական նախագահ Յանոս Կադարը համատարած դարձավ։
Հունգարական խորանարդների լուսանկարչական շարքում Կատերինա Ռոտերսը բացահայտում է շենքերի առաջնամասերի ճարտարապետական դեկորացիաները։ Ռոտերսը մաքրում է նկարված տների լուսանկարները՝ հեռացնելով ցանկապատերը, երկաթգծերը, ճանապարհային նշանները, ալեհավաքները և նմանատիպ բաները, որ հնարավորություն չի տալիս դիտողին կենտրոնանալու դետալների վրա։
Ռոտերսի հունգարական խորանարդների լուսանկարչական շարքը, որում պատկերված են Հունգարիայում կոմունիստական տները հայտնվել է CNN style-ում։


== Կապը Հայաստանի հետ ==
Տեսողական արտիստ Կատերինա Ռոտերսը նոյեմբերի 7-ին մեկնարկեց մեկ ամիս տևողությամբ ճարտարապետական դասընթաց Թումոյում։ Դասընթացը կենտրոնացված էր քաղաքային վայրերին ու ճարտարապետությանը՝ որպես մի մոդելի, որով հիմնավորապես սահմանվում է կենսակերպը։
Դասընթացը մասնակիցներին ծանոթացրեց ճարտարապետական լուսանկարչությանը Երևանում շրջագայությունների և քարտեզագրման միջոցով։
2014 թվականի դեկտեմբերի 13-ին Թումոյում մեկնարկեց «Այլ հասարակության հետքերով» մեկ շաբաթ տևողությամբ լուսանկարչության ցուցահանդեսը, որին հաջորդեց հանդիպում քննարկումը։
Ցուցահանդեսը ընդգրկեց վիզուալ արվեստագետ Կատարինա Ռոտերսի վեց շաբաթ տևողությամբ ճարտարապետական լուսանկարչության դասընթացի արդյունքները։ Մասնակիցները կենտրոնացել են ներկայացնելու, թե ինչպես է քաղաքային ճարտարապետությունը արտացոլում մարդկանց կյանքը։ Նրանք ուսումնասիրել են ճարտարապետական լուսանկարչության մեթոդները, լուսանկարելով Խորհրդային ժամանակակից ճարտարապետական կառույցները Երևանում։


== Արտաքին հղումներ ==
CNN-ի անդրադարձը Կատերինա Ռոտերսին
Լուսանկարչական շարքի մի հատվածը
Հունգարական խորանարդների լուսանկարչական շարքի վաճառքը amazon.com կայքում
Հարցազրույց Կատերինա Ռոտերսի հետ
«Սեր առաջին շենքից» Archived 2016-02-19 at the Wayback Machine.


== Ծանոթագրություններ ==
Մուշիշի

Mushishi (ճապ.՝ 蟲師), ֆենտեզի ժանրի մանգա, որը նկարվել է Յուկի Ուրուսիբարայի կողմից, իսկ հետո համանուն անիմացիոն սերիալ՝ Artland ստուդիայի կողմից, ռեժիսոր Հիրոսի Նագախամայի ղեկավարությամբ։ Մանգան դուրս է եկել 1999 թվականից մինչև 2008 թվականը և պարունակում է 10 հատոր։ Համաձայն 2007 թվականի Ճապոնիայի մշակույթի նախարարության հարցմանը՝ մանգան զբաղեցրել է 9-րդ հորիզոնականը՝ որպես բոլոր ժամանակների լավագույն մանգա։ Անիմացիոն սերիալը հարմարեցված է մանգային և պարունակում է 26 սերիա։ Պրեմիերան տեղի է ունեցել 2005 թվականի հոկտեմբերի 22-ին, իսկ վերջին ցուցադրությունը՝ 2006 թվականի հունիսի 18-ին։
2014 թվականի հունվարի 4-ի հատուկ թողարկումը եղել է անիմացիոն սերիալի շարունակությունը։ Այդ թողարկումը հարմարեցված էր մանգայի հատուկ թողարկմանը, սփին-օֆ՝ Mushishi: Zoku Shō (ճապ.՝ 蟲師 続章 մուսիսի ձոկու սյո, «մուսայի վարպետը։ հաջորդ գլուխ»)։ Թողարկման ավարտից հետո պարզ դարձավ, որ Mushishi-ն պետք է ունենա երկրորդ եթերաշրջան՝ Mushishi: Zoku Shō (ճապ.՝ 蟲師 続章 մուսիսի ձոկու սյո, «մուսայի վարպետը։ հաջորդ գլուխ»)։ Երկրորդ եթերաշրջանի պրեմիերան տեղի է ունեցել 2014 թվականի ապրիլին․ հենց այդ ժամանակ էլ եթերաշրջանը ավարտվեց, որը պարունակում էր 22 սերիա։ Վերջին սերիայում ցուցադրվեց հաջորդ եթերաշրջանի անոնսը՝ Suzu no Shizuku («Զանգակի կաթիլները»), որը տեղի ունեցավ 2015 թվականի ամռանը։ 


== Սյուժե ==
Մուսին էակ է, որը միջանկյալ օղակ է մարդկանց ու հոգիների միջև։ Միայն մի քանի մարդիկ կարող են նրան տեսնել․ այս պարգևով օժտված մարդիկ հաճախ դառնում են մուսայի վարպետներ։ Գլխավոր հերոսը՝ մուսայի վարպետ Գինկոն, ճանապարհորդում է Ճապոնիայով՝ փնտրելով այդ տարօրինակ զգացողությունները, ուսումնասիրելով դրանք և օգնելով մարդկանց, եթե նրանք ինչ-որ կերպ տուժել են մուսայից։


== Հերոսներ ==


=== Հիմնական ===
Գինկո (ճապ.՝ ギンコ), մուսայի վարպետ, որը մշտապես ճանապարհորդում է։ Իրական անունը՝ Յոկի։ Մանուկ հասակում զրկվել է ձախ աչքից։ Իր ներկայությամբ նա տարբեր մուսաների է ձգտում, ինչի հետևանքով չի կարող միևնույն տեղում երկար ժամանակ մնալ։ Նա մշտապես ծխում է ու ծխով քշում մուսաներին, որոնք կրում է մեջի փայտե պայուսակում։


== Անիմացիոն սերիալ ==


=== Առաջին եթերաշրջանի սերիաներ ===


== Երկրորդ եթերաշրջանի սերիաներ ==


=== Երաժշտություն ===
Սերիալի կոմպոզիցիաները գրել է Տոսիո Մասուդան։


== Ծանոթագրություններ ==


== Արտաքին հղումներ ==
Mushishi ֆիլմի պաշտոնական կայքը (ճապոներեն)
Շամիկ

Շամիկ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում է Ծովք լճից 6-7 կմ հեռու, Խարբերդ քաղաքից 36 կմ հարավ-արևելք, Խարբերդ-Արղանա-Մադեն ճանապարհի աջ կողմում` սարավանդի վրա։


== Բնակչություն ==
XX դարի սկզբին ուներ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բաինդիր

Բաինդիր, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շլդիկների խռովությունը

«Շլդիկների խռովությունը» (անգլ.՝ Hop), Թիմ Հիլլի ֆիլմը։ Այս ֆիլմում նկարահանվել են թե՛ իրական դերասաններ, թե՛ համակարգչային անիմացիոն հերոսներ։ Ֆիլմի պրեմիերան կայացել է ԱՄՆ-ում, 2011 թվականի ապրիլի 1-ին։


== Սյուժե ==
Նապաստակ Հեպը չէր ուզում շարունակել ընտանեկան բիզնեսը և չէր ուզում երեխաններին Զատիկի տոնին նվերնել բաժանել, այլ ուզում էր թմբակահար լինել և նվագել ռոքնռոլ։ Նա փախչում է տնից և հայտնվում է Հոլիվուդում, որտեղ փորձում է հասարակության մեջ մտնել, բայց հանկարծ ընկնում է անբան Ֆրեդի չաշխատող մեքենայի տակ։ Հիմա Ֆրեդը պետք է իր վրա պատասխանատվություն կրի պատահածի համար և ժամանակավորապես կատարի հեքիաթային ճագարի քմահաճույքները, մինչև, որ վերջինս կապաքինվի։ Հեպի հետևից ուղարկում են «Վարդագույն գլխարկների» ջոկատը, որոնց հանձնարարել են բռնել Հեպին և բերել տուն։ Հեպը Ֆրեդին մատնեց և նրան ուղարկում են Զատիկի կղզի՝ զատիկային ճագարների նստավայրը։ Հեպը մտափոխվեց ցանկանալով հետ վերադառնալ Զատիկի կղզի։ Իսկ այդ ժամանակ չար ճուտիկ Կառլոսը Հեպի հորը պաշտոնից հանեց և տիրացավ կղզու իշխանությանը։ Բայց մինչ տիրանալը կան կադրեր, որտեղ իմանում են, որ Ֆրեդը գիտի ճապոներեն լեզուն, ինչպես նաև թե ինչու ճապոնացիները չեն ընդունում Զատիկը։


== Դերերում ==
Ջեյմս Մարսդեն - Ֆրեդ
Կրեյլ Կուոկո - Սեմ
Գերի Կոուլ - պարոն Օ’Հարա
Ելիզաբետ Պերկինս - տիկին Օ’Հարա
Դևիդ Հասեհոֆ - իր դերում


== Հնչյունավորողներ ==
Ռասել Բրենդ - Ա. Բ. Զատիկային ճագար
Հենկ Ազարիա - Կառլոս
Հյու Լորի - հայրիկ Ա.Բ.


== Նկարահանվել են նաև ==
Զատիկային ճագար


== Ծանոթագրություններ ==


== Արտաքին հղումներ ==
Официальный сайт Archived 2012-11-01 at the Wayback Machine.
Կզիլ-Աուլ (Օբլիվսկի շրջան)

Կզիլ-Աուլ (ռուս.՝ Кзыл-Аул ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։